VS000559
Datum: 1993-05-27T02:00:00.000+02:00
datum_sodbe_i_stopnje: 1995-09-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: zelo hudi primeri
odskodnina: 6000000 SIT
opombe: II Ips 220/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Prometna nesreča.

Poškodba

Hudo kompliciran zvin vratne hrbtenice z naknadno diagnosticirano okvaro hrbtenjače. Pri tožniku je šlo za takoimenovano etapno odkrivanje poškodb. Najprej so bile ugotovljene le številne udarnine desne rame, levega kolka, prsnega koša in trebuha ter odrgnine desne polovice prsnega koša, nato so diagnosticirali pneumotoraks desno, prelom prsnice, zvin vratne hrbtenice, udarnine kot prej in še levega ledvenega predela in desnega temenskega predela. Nato je bila še postavljena diagnoza: cervikobrahialgija na levi strani, stenoza (zoženje) kanala za hrbtenjačo v višini C3 in C5 ter stanje po poškodbi vratu. Ob kasnejših pregledih so ugotovili peroneus parezo (padanje desnega stopala - petelinji hod) ter senzibilitetni izpad palca in kazalca leve roke.

## Telesne bolečine

Hude trajne telesne bolečine 10 dni, hude pogoste 14 dni, pogoste lahke pa obstajajo in bodo še v bodoče.

#### Hospitalizacija

29 dni.

#### Rehabilitacija

Zdraviliško zdravljenje.

#### Nevšečnosti med zdravljenjem

Tožnik je ves čas zdravljenja prestajal številne neugodnosti, nekajdnevno popolno vezanost na bolnišnično osebje zaradi drenaže prsnega koša, nošenje ovratnice, večkratno bivanje v bolnicah, številne zelo boleče preiskave, kontrolne preglede, fizioterapijo v bolnici, jemanje zdravil proti bolečinam in pomirjeval.

## Strah

Tožnik je utrpel primarni strah, ki je bil izjemno močan, ker je tožnika vrglo iz avtomobila, ki se je pred njegovimi očmi vžgal, v njem pa so bili še tožnikovi sopotniki. Utrpel je tudi sekundarni strah, ki je bil posebno intenziven med vožnjo v bolnico, ko je tožnik zapadel v dihalno stisko, kasneje pa je postajal vedno bolj zaskrbljen zaradi ugotavljanja dodatnih komplikacij in poškodb, kar je trajalo več mesecev, dokler se stanje ni stabiliziralo.

## Zmanjšanje življenjske aktivnosti

Ugotovljena je: omejena gibljivost tožnikove vratne hrbtenice z bolečnostjo in omotico pri hitrih gibih, kar tožnika moti pri pogostih, v zvezi s poklicem potrebnih vožnjah z avtomobilom, izpad senzibilitete palca in kazalca leve roke, prizadet takoimenovani pincetni prijem, prizadeta celotna groba moč levice, zlasti pa peroneus pareza desnega stopala, zaradi česar tožnik tega stopala ne more dvigniti in ga zadržati v tem položaju. Posledica so težave pri hoji, zlasti po stopnicah in neravnem terenu, stopalo se zatika, zaradi tega pa je tožnik omejen tako v poklicnem življenju, kot v vsakodnevnih prostih športnih aktivnostih, kot so smučanje in tenis, kar je moral opustiti, z lovom pa se ukvarja v manjšem obsegu kot prej. Tožnik zelo težko vzdržuje fizično aktivnost, v poklicnem življenju pa mora za opravljanje dela vlagati znatno večje napore kot prej.

## Skaženost

Tožniku je ostala 3 cm velika brazgotina na prsnem košu zaradi drenaže prsnega koša. Zlasti pa ga moti v medsebojnih komunikacijah v vsakdanjem in tudi poklicnem življenju oz. trpi duševne bolečine zaradi prizadete tako imenovane petelinje hoje.

---

ZOR člen 200, 203